วันนี้มีโอกาสเข้ามาประชุมในเมืองพอมีเวลาเลยแวะกินกลางวัน
นึกถึงร้านแรกที่ไม่ได้มานานก็ร้านข้าวหมูแดงร้านนี้เลย
ไปถึงก็บ่ายแล้ว หิวกำลังได้ที่เลยจัดไปทั้งข้าวหมูแดงแบบรวมทุกอย่างพิเศษ
แถมเกี๊ยวน้ำหมูแดงอีกอย่าง อร่อยได้ใจ
ข้าวหมูแดง หมูแดงเนื้อนิ่มไม่แห้งเกินไปชิ้นหนากำลังดี
หมูกรอบก็กรอบอร่อยสบายใจ
(ร้านนี้ส่วนที่ไหม้เราจะไม่มีโอกาสได้กินเลยเพราะเค้าจะแล่ทิ้งแบบไม่เสียดาย)
กุนเชียงก็ชอบสุดละของร้านนี้
ส่วนเกี๊ยวน้ำหมูแดง เกี๊ยวนี่ชิ้นใหญ่แบบพอดีคำคนกินคำใหญ่เลย
มีหมูแดงใส่มาเยอะมาก น้ำซุปก็อร่อยนะ 
ปกติไม่ชอบกินก๋วยเตี๋ยว แต่วันนี้น้ำเกลี้ยงชามเลย
สรุปละวันนี้อิ่มอร่อยแอบแน่นท้องไปนิด
หมดแบบสบายกระเป๋า 90 บาทเอง

ปล.หิวจนลืมถ่ายรูปครับ ไม่งั้นจะเห็นว่าคุ้ม 90 บาทที่จ่ายไปมาก